Zīlītes

Zīlītes, zīlīšu ģints (Parus) ir zīlīšu dzimtas (Paridae) ģints, kas mūsdienās apvieno 4 zīlīšu sugas.World Bird List: Waxwings and their allies, tits & penduline tits, 2018 Tās sastopamas Eiropā, Āzijā un Āfrikā. 

Vēl nesenā pagātnē zīlīšu ģints apvienoja gandrīz visas zīlīšu dzimtas sugas. Pēdējo gadu DNS pētījumi ir ieviesuši izmaiņas zīlīšu dzimtas sistemātikā un izveidotas vairākas jaunas ģintis, kas kādreiz tika sistematizētas kā Parus apakšģintis.del Hoyo, J., Elliot, A., & Christie D. (eds). (2007). Handbook of the Birds of the World. Volume 12: Picathartes to Tits and Chickadees. Lynx Edicions.  Ģints zinātniskais nosaukums atvasināts no latīņu valodas un latviski nozīmē "zīlīte".Jobling, James A (2010). The Helm Dictionary of Scientific Bird Names. London: Christopher Helm. p. 230. .

 Latvijā 
Saskaņā ar jaunāko sistemātiku Latvijā sastopama viena zīlīšu ģints suga — lielā zīlīte (Parus major).Zīlīšu dzimta

 Kopīgās īpašības 
Zīlīšu ģints sugas ir vienas no lielākajām zīlītēm. Tās visas ir apmēram vienādi lielas: ķermeņa garums 12,5—14 cm, svars 12—22 g. Tām ir melna galva ar baltiem vaigiem, pazode melna, kā arī uz vēdera centrāla, melna svītra. Izņemot Āzijas pelēko zīlīti, mugura zaļa, vēders, atkarībā no sugas, tumšāk vai gaišāk dzeltens, spārni un aste zilpelēki. Āzijas pelēkā zīlīte melnbalta — apspalvojumā dažādi pelēkie toņi no balta līdz melnam, vēders pelēkdzeltens.Alive: Green-backed Tit (Parus monticolus)Alive: Great Tit (Parus major)Birds of Borneo 

Barojas ar kukaiņiem un to kāpuriem, arī ar eļļainām sēkliņām un ogām.

 Sistemātika 
Zīlīšu ģints (Parus)
Āzijas pelēkā zīlīte (Parus cinereus)
Japānas zīlīte (Parus minor)
Lielā zīlīte (Parus major)
Zaļmugurzīlīte (Parus monticolus)

Atsauces

 Ārējās saites 
Putni dabā
iNaturalist: Genus Parus
Xeno-Canto: Genus Parus


Kategorija:Zīlīšu dzimta